О Б Щ И Н С К И   С Ъ В Е Т – П Е Р Н И К
О Б Я В Л Е Н И Е
На основание Решение № 222 от  02.07.2020 г. , Общински съвет Перник,

І.   Обявява конкурс за възлагане на управлението на „ЖИЛФОНД “ ЕООД с едноличен собственик на капитала - Община Перник, със седалище и адрес на управление в гр. Перник, като процедурата се проведе, съгласно Правилата за провеждане на конкурси за управители на едноличните общински търговски дружества с ограничена отговорност, приети с решение № 153/2012г. от Общински съвет Перник, наричани по-долу за краткост ”Правилата”, както следва:
1.Предмет на конкурса: 

Избор на управител на „ЖИЛФОНД“ ЕООД с едноличен собственик на капитала- Община Перник;

2.Изисквания към кандидатите: 
1.  Да отговарят на изискванията на чл. 141 ал.8 и чл.142 от ТЗ и чл.19 и чл.20 от Наредбата за реда и условията за упражняване правата на Община Перник върху общинската част от капитала на търговските дружества;

2. Да имат завършено висше образование и професионална квалификация;

3. Да имат най-малко пет години трудов стаж;

4. Да не са осъждани на лишаване от свобода за умишлени престъпления от общ характер, освен ако са реабилитирани.

3.Необходими документи, място и срок, в който да бъдат подадени:
3.1. Заявление за участие в конкурса,съгласно Приложение №2 от „Правилата”, към което се прилагат два отделни плика, както следва: плик № 1, който съдържа необходимите документи, удостоверяващи съответствието на кандидата с изискванията за участие и плик № 2, който съдържа Програма за управление на търговското дружество «ЖИЛФОНД» ЕООД град Перник за тригодишен период. Плик № 1 и плик № 2 се поставят в един общ запечатан плик, а заявленията се завеждат в специален регистър по реда на тяхното постъпване.За всяко подадено заявление се издава удостоверение, в което се посочват името на подателя, датата и часът на приемането му.

3.2. Декларация от кандидата за неговото гражданство, както и за обстоятелството, че не е лишен от право да упражнява търговска дейност.

3.3.Професионална автобиография.

3.4.Нотариално заверено копие на Диплом за завършено висше образование и професионална квалификация.

3.5.Свидетелство за съдимост.

3.6.Документ за трудов/служебен стаж.

3.7.Медицинско свидетелство.

4. Допълнителни умения и квалификация, носещи предимство на кандидатите:

4.1. Обосновано представяне на приоритетите и задачите на търговското дружество;

4.2. Степен на познаване на нормативната уредба.

4.3. Способност да се планират и взимат управленски решения.

4.4. Административни умения, професионални и делови качества.

4.5. Комуникативни способности и организационни способности.

4.6. Способност за обективни преценки и представяне на адекватно разрешение на конкретен проблем.

5. Критерии за оценка на програмите за управление на кандидатите:
5.1. Съответствие на проекта с нормативната уредба.

5.2.Съответствие на формулираните цели и задачи с  предмета на дейност.

5.2. Анализ на  демографски и  икономически показатели.

5.4. Съответствие на разработения проект с обективното състояние на търговското дружество.

5.5. Логическа структура на разработката.

5.6.  Степен на практическо прилагане на придобитите теоретични познания.

6. Конкурсна процедура:

А/ Допускане до конкурс- съгл. чл.17-20 от Правилата, Конкурсна комисия извършва проверка на съответствието на представените документи с предварително обявените изисквания – изисквания към кандидатите и необходимите документи, мястото и срока, в който са подадени.

Б/ Начин на провеждане на конкурса: 

-Конкурсът се провежда на два етапа:

1. Представяне от кандидатите на програма за развитието и дейността на търговското дружество за тригодишен период.

2.   Интервю с кандидатите.

-Документите за участие в конкурса се приемат в деловодството на Общински съвет  Перник, пл. „Свети Иван Рилски“ № 1А от деня следващ деня на публикуването на Решението на Общински съвет Перник в един местен вестник, както и на интернет страницата на Общински съвет Перник, най-малко 30 дни преди крайния срок за подаване на заявленията за участие.

-Крайният срок за подаване на заявленията за участие, заедно с останалите конкурсни документи е 31.08.2020г./понеделник/;

-Конкурсът ще се проведе на 16.09.2020г./сряда/ от 10.00 часа в сградата на Община Перник, ет. 1, Заседателна зала.

7. Утвърждава проект на договор за възлагане на управлението, (предоставен на кандидатите за участие в конкурса заедно с конкурсната документация).

8. Изпълнението на настоящето решение за организацията и провеждането на конкурса се възлага на Председателя на Общински съвет Перник.

